**ОТЧЕТ**

**за извършена дейност по Наредба № 2 от 27 март 2019г. за медицинските и други услуги по чл. 82, ал. 1а и 3 от Закона за здравето и за реда и условията за тяхното одобряване, ползване и заплащане, за одобряване, ползване и заплащане на услугите от Наредбата от лица над 18-годишна възраст, за периода 01.01.2022 г. – 31.12.2022 г.**

За периода 01.01.2022 г. – 31.12.2022 г. в НЗОК са постъпили 57 заявления за одобряване на заплащането на медицински и други услуги по чл. 82, ал. 1а и 3 от Закона за здравето на български граждани над 18 години:

|  |  |  |  |  |
| --- | --- | --- | --- | --- |
| Период | Брой подадени заявления за периода 01.01.2022 г. – 31.12.2022 г. | Заповеди за одобрено заплащане на лечение в чужбина (в т.ч. по заявления от 2021 г.) | Заповеди за отказ (в т.ч. по заявления от 2021 г.) | Заповеди за прекратяване (в т.ч. по заявления от 2021 г.) |
| 01.01.2022-31.12.2022 г. | **57** | **25** | **13** | **14** |

Всички постъпили заявления са разгледани на заседания от специализираната комисията по чл.13, ал.1 от Наредбата и са изготвени 135 броя протоколи.

По постъпилите заявления за одобряване на заплащане на медицински услуги по реда на Наредбата са издадени заповеди, както следва:

1. За лекарствени продукти по чл. 1, ал.3, изречение второ от Наредбата – 5 бр.;
2. За трансплантация на органи и хемопоетични стволови клетки в чужбина – 10 бр.;
3. За лечение в чужбина, извън трансплантацията (химио и лъчетерапия, оперативно лечение и др.) - 40 бр.

През отчетния период са издадени 55 броя заповеди, от които 25 броя за одобряване на заплащането, 14 заповеди за прекратяване на производството (поради непредставени изискуеми документи, по повод постъпила молба от заявителя за прекратяване на производството за лечение в чужбина, тъй като е започнал лечението си в лечебно заведение на територията на Р България.) Две от заповедите за прекратяване на производството са преразгледани по молба от трета заинтересована страна в производството, в резултат на което са издадени заповеди за одобряване на заплащането на заявената медицинска услуга.

По едно заявление е издадена заповед за спиране на производството по молба на заявителя, поради невъзможност да участва в административния процес. Впоследствие невъзможността е отпаднала и е издадена заповед за възобновяване на производството.

Издадени са 13 заповеди за отказ от заплащане. Девет от тези заповеди са на основание чл. 6, ал. 1 от Наредбата, поради възможността лечението да се извърши в България, две са на основание неприложимост на изискването на чл. 2, ал. 1 от Наредбата, поради възможността лечението да се извърши в страна от ЕС и по едно заявление на основание, че заявената медицинска услуга не попада в обхвата на Наредбата.

По две от заповедите за отказ са образувани производства по преразглеждане, тъй като в нормативно определения срок са постъпили молби от заявителите за преразглеждане на издадените индивидуални административни актове. Впоследствие заявителите са уведомени, че липсва основание за отмяна на издадените заповеди за отказ и същите могат да бъдат обжалвани по реда на АПК пред съответния Административен съд.

В производството по четири от подадените заявления е установено, че същите не попадат в приложното поле на Наредбата, тъй като са за планово лечение в чужбина и на това основание са пренасочени по компетентност за разглеждане от Комисията за разглеждане на заявления/искания за издаване на разрешение за получаване на подходящо лечение извън държавата членка по пребиваване с формуляр S2.

В отчетния период са постъпили пет заявления за лечение на лица над 18 години с онкологични и онкохематологични заболявания по чл. 1, ал. 3 от Наредбата и са насочени по компетентност към специализираната комисия за разглеждане на заявления на лица до 18-годишна възраст.

Към 31.12.2022 година НЗОК е извършила разходи за организационно и финансово подпомагане на лечението на лица над 18 годишна възраст в общ размер на 2 378 288,30 лева